Up-801/03
Natisni
Opravilna št.:
Up-801/03
Datum odločitve:
29. 1. 2004
ECLI:
ECLI:SI:USRS:2004:Up.801.03
Akt:
Ustavna pritožba A. A. zoper dopis Vrhovnega državnega tožilstva št. Tu 221/03 ZC (TP) z dne 19. 9. 2003 in dopis Okrožnega državnega tožilstva v Ljubljani št. Ktr 511/03-MG-8-mp z dne 19. 5. 2003
Izrek:
Ustavna pritožba A. A. zoper dopis Vrhovnega državnega tožilstva št. Tu 221/03 ZC (TP) z dne 19. 9. 2003 in dopis Okrožnega državnega tožilstva v Ljubljani št. Ktr 511/03-MG-8-mp z dne 19. 5. 2003 se zavrže.
Evidenčni stavek:
Dopis Vrhovnega državnega tožilstva, s katerim obvesti stranko, da v je bilo delo okrožnega državnega tožilca ocenjeno kot zakonito in strokovno pravilno in dopis okrožnega državnega tožilstva, s katerim je to stranko obvestilo, da njene navedbe nimajo osnove in da kaznivo dejanje ni bilo storjeno, nista posamična akta, ki bi ju bilo mogoče izpodbijati z ustavno pritožbo.
Geslo:
1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 50, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
11. 12. 2003
Vrsta odločitve:
sklep
Vrsta rešitve:
zavrženje
Dokument:
US23030
Up-801/03 - 7
9. 2. 2004
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 29. januarja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper dopis Vrhovnega državnega tožilstva št. Tu 221/03 ZC (TP) z dne 19. 9. 2003 in dopis Okrožnega državnega tožilstva v Ljubljani št. Ktr 511/03-MG-8-mp z dne 19. 5. 2003 se zavrže.
Obrazložitev
1. Pritožnik je vložil ustavno pritožbo zoper v izreku navedena dopisa. Vrhovno državno tožilstvo je pritožnika z dopisom obvestilo, da je njegovo vlogo z dne 23. 5. 2003 in urgenco z dne 7. 7. 2003 obravnavalo kot nadzorstveno pritožbo nad delom okrožnega državnega tožilca. Pojasnilo mu je, da je bilo ravnanje okrožnega državnega tožilca v konkretni zadevi ocenjeno kot zakonito in strokovno pravilno. Okrožno državno tožilstvo v Ljubljani pa je pritožniku z dopisom sporočilo, da njegove navedbe nimajo nobene podlage in da kaznivo dejanje ni bilo storjeno. Pritožnik predlaga, naj Ustavno sodišče zahteva ponovno preiskavo in odkrije ter kaznuje storilca kaznivega dejanja.
Predlaga, tudi, naj ga Ustavno sodišče oprosti stroškov postopka z ustavno pritožbo.
2. Izpodbijana akta nista posamična akta po 50. členu Zakona o Ustavnem sodišču (v nadaljevanju ZUstS), s katerima bi bilo odločeno o kakšni pritožnikovi pravici ali obveznosti. Ker je ustavna pritožba zoper taka akta nedopustna, jo je Ustavno sodišče zavrglo.
3. Pritožniku je v zvezi z njegovim predlogom, naj Ustavno sodišče zahteva preiskavo in odkrije ter kaznuje storilca kaznivega dejanja, treba pojasniti, da za to Ustavno sodišče ni pristojno. Pregon storilcev kaznivih dejanj izvajajo državni tožilci, preiskavo pa pristojna sodišča.
4. Pritožnik je v svoji vlogi predlagal, naj ga Ustavno sodišče oprosti stroškov postopka v tej ustavni pritožbi. Ker se v postopku pred Ustavnim sodiščem ne plačujejo sodne takse, pritožniku pa tudi ni naloženo plačilo drugih stroškov, je predlog pritožnika brezpredmeten, zato Ustavno sodišče o njem ni odločalo.
5. Senat Ustavnega sodišča je sprejel ta sklep na podlagi prvega odstavka 55. člena v zvezi s 50. členom ZUstS prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča.
Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer